A Tisza, a Duna zavarodik
A Tisza, a Duna zavarodik,
A molnár, a molnár álmosodik;
Ne szunyadozz szivem, molnár!
A garad, a garad üresen jár.

A Tisza, a Duna habját hajtja,
Egy asszony a lányát nagyra tartja;
Ne tartsa kend ollyan nagyra,
Szebb is van, jobb is van a faluba.

A Tisza, a Duna be zavaros,
Az én kis galambom be haragos;
Ne haragudj édes rózsám!
Elveszlek, elveszlek szüret után.
Népköltészet